Modena

Ang Modena (, ,  ;  ; ; ) ay isang lungsod at comune (komuna o munisipalidad) sa timog na bahagi ng Lambak Po, sa Lalawigan ng Modena sa rehiyon ng Emilia-Romaña sa Hilagang Italya.

Isang bayan, at luklukan ng isang arsobispo, kilala ito sa industriya ng kotse nito dahil ang mga pabrika ng sikat na Italyano na pang-mataas na uri na mga gumagawa ng sports car na Ferrari, De Tomaso, Lamborghini, Pagani, at Maserati ay, o noon, matatagpuan dito at lahat, maliban sa Lamborghini, may punong-tanggapan sa lungsod o malapit. Ang isa sa mga kotse ng Ferrari, ang 360 Modena, ay ipinangalan sa mismong bayan. Ang planta ng produksiyon ng Ferrari at ang koponang Formula One na Scuderia Ferrari ay nakabase sa Maranello sa timog ng lungsod.

Ang Unibersidad ng Modena, na itinatag noong 1175 at pinalawak ni Francesco II d'Este noong 1686, ay nakatuon sa ekonomiya, medisina, at batas, at ito ang pangalawang pinakamatandang athenaeum sa Italya. Ang mga opisyal ng militar ng Italya ay sinanay sa Akademya Militar ng Modena, at bahagyang matatagpuan sa Barokong Ducal Palace. Ang Biblioteca Estense ay naglalaman ng mga makasaysayang tomo at 3,000 manuskrito. Ang Katedral ng Modena, ang Torre della Ghirlandina, at Piazza Grande ay isang Pandaigdigang Pamanang Pook ng UNESCO mula noong 1997.

 Mga sanggunian